b'\n_START_ARTICLE_\nBASF\n_START_PARAGRAPH_\nBASF on maailma suurim keemiat\xc3\xb6\xc3\xb6stusettev\xc3\xb5te. Firma peakorter asub Saksamaal Ludwigshafenis. Firma algne nimi oli Badische Anilin- und Soda-Fabrik, kuid t\xc3\xa4nap\xc3\xa4eval kasutatakse \xc3\xbcksnes l\xc3\xbchendit._NEWLINE_BASF-i kuulub t\xc3\xbctar- ja sidusettev\xc3\xb5tteid rohkem kui 80 riigist ning tegutseb kuuel integreeritud tootmisalal. Samuti on ettev\xc3\xb5ttel 390 muud tootmiskohta Euroopas, Aasias, Austraalias, Ameerikas ja Aafrikas. BASF-il on kliente \xc3\xbcle 200 riigist ja ta varustab oma toodetega paljusid t\xc3\xb6\xc3\xb6stusharusid. Vaatamata oma suurusele ja \xc3\xbclemaailmsele esinduslikkusele on BASF saanud suhteliselt v\xc3\xa4he avalikku t\xc3\xa4helepanu. Seda seet\xc3\xb5ttu kuna alates 1990. aastast loobus ettev\xc3\xb5te tarbija tootegruppidest._NEWLINE_2013. aasta l\xc3\xb5pus t\xc3\xb6\xc3\xb6tas ettev\xc3\xb5ttes rohkem kui 112 000 inimest, kellest ainu\xc3\xbcksi Saksamaal t\xc3\xb6\xc3\xb6tas 52 500 inimest. Samal aastal ulatus BASF-i l\xc3\xa4bim\xc3\xbc\xc3\xbck 73,97 miljard euroni. Ettev\xc3\xb5te on praegust oma rahvusvahelisel tegevusel keskendunud Aasiale. Aastatel 1990\xe2\x80\x932005 investeeris ettev\xc3\xb5te Aasiasse 5,6 miljardit eurot, n\xc3\xa4iteks Nanjingi ja Shanghai aladele Hiinas ja Mangalore\'i Indias.\n_START_SECTION_\nAjalugu\n_START_PARAGRAPH_\nBASF asutati 6. aprillil 1865 Mannheimis Friedrich Engelhorni poolt. 1861. aastal loodi Mannheimi linna gaasitehaseid ning paigaldati ka t\xc3\xa4navavalgustused. Gaasitehastes k\xc3\xb5rvalsaadusena toodetud t\xc3\xb5rva kasutas Engelhorn v\xc3\xa4rvainete tootmiseks. BASF loodi 1865. aastal muude kemikaalide tootmiseks, mis on vajalikud v\xc3\xa4rvi valmistamiseks, eriti kasutades soodat ja hapet. Ettev\xc3\xb5te ehitati aga teisele poole Reini j\xc3\xb5ge, sest tollane linnavalitsus kartis, et keemiatehase t\xc3\xb5ttu tekkiv \xc3\xb5husaaste v\xc3\xb5ib hakata linnaelanikke h\xc3\xa4irima. 1886. aastal viidi ka v\xc3\xa4rvitootmisprotsess BASF-i ettev\xc3\xb5ttesse Ludwigshafenis.\n_START_SECTION_\nEttev\xc3\xb5tte valdkonnad\n_START_PARAGRAPH_\nBASF tegutseb erinevatel turgudel. Ettev\xc3\xb5te kasutab aeg-ajalt oma reklaamitegevuses motot "Me ei tee BASF-is paljusid tooteid, mida te v\xc3\xb5iksite osta. Me teeme paljusid tooteid, mida te kindlasti ostate." Loosungina kasutatakse "BASF-i keemiat\xc3\xb6\xc3\xb6stus".\n_START_SECTION_\nKemikaalid\n_START_PARAGRAPH_\nBASF toodab mitmesuguseid kemikaale, n\xc3\xa4iteks lahusteid, amiine, vaike, liime, elektroonilise puhastusastmega kemikaale, t\xc3\xb6\xc3\xb6stusgaase, p\xc3\xb5hilisi naftakeemiatooteid ja anorgaanilisi kemikaale. K\xc3\xb5ige olulistemateks klientideks selles segmendis on farmaatsia-, ehitus-, tekstiili- ja autot\xc3\xb6\xc3\xb6stus.\n_START_SECTION_\nPlastid\n_START_PARAGRAPH_\nBASF pakub laia tootevalikut ja turukogemusi, alates toormest kuni konstrueerimise ning k\xc3\xb5rgtehnoloogiliste materjalideni (termoplast, vahud ja uretaan).\n_START_SECTION_\nFunktsionaalsed lahendused\n_START_PARAGRAPH_\nBASF-i funktsionaalseteks lahendusteks on katal\xc3\xbcsaatorid, ehituslikud kemikaalid ja kattesektsioonid. Nende all\xc3\xbcksuste t\xc3\xa4htsuseks on arendada uuenduslikke, kliendispetsiifilisi tooteid ja lahendusi, mida eriti kasutatakse auto- ja ehitust\xc3\xb6\xc3\xb6stuses.\n_START_SECTION_\nP\xc3\xb5llumajandus\n_START_PARAGRAPH_\nBASF-i pestitsiidide osakonnas toodetakse p\xc3\xb5llumajandustooteid ja kemikaale. Ettev\xc3\xb5te toodab fungitsiide, herbitsiide jms. BASF aitab p\xc3\xb5llumajandustootjal suurendada s\xc3\xa4\xc3\xa4stvalt oma saagikust ja parandada oma saagi kvaliteeti. Tehnoloogiate eesm\xc3\xa4rgiks on tagada, et taimed kasvaksid tervemate, tugevamate ja vastupidavamatena (n\xc3\xa4iteks liigniiskusele, p\xc3\xb5uale). BASF pakub ka mitmeid nutikaid lahendusi kahjuriprobleemidele linna- ja maapiirkondades. Ettev\xc3\xb5te uurib ka nutrigenoomikat. BASF-i t\xc3\xbcttarettev\xc3\xb5te toodab Amflorat, mis on geneetiliselt muundatud kartul.\n_START_SECTION_\nBiotehnoloogia\n_START_PARAGRAPH_\nBASF teeb koost\xc3\xb6\xc3\xb6d Monsanto ettev\xc3\xb5ttega biotehnoloogia arendus-, teadus- ja turundustegevuses.\n_START_SECTION_\n\xc3\x95li ja gaas\n_START_PARAGRAPH_\nBASF uurib ja toodab \xc3\xb5li ning gaasi oma t\xc3\xbctarettev\xc3\xb5tte Wintershall Holding AG kaudu. Kesk- ja Ida-Euroopas t\xc3\xb6\xc3\xb6tab Wintershall koos oma Venemaa partenri Gazpromiga.\n_START_SECTION_\nInvestorid\n_START_PARAGRAPH_\n75% BASF-i aktsiatest kuulub institutsionaalsetele investoritele (BlackRockil \xc3\xbcle 5%). 36% aktsiatest on Saksamaal, 11% Inglismaal ja 17% USAs.\n_START_SECTION_\nTootmine\n_START_PARAGRAPH_\nBASF-i hiljutist edu p\xc3\xa4rast tarbekaupadest loobumist iseloomustab ressursit\xc3\xb5husa tootegruppide loomisele keskendumine. See tootmisstrateegia kajastub selles, et keskendutakse uuesti integreeritud tootmisaladele. Suurim selline integreeritud tootmiskoht asub Ludwigshafenis, kus t\xc3\xb6\xc3\xb6tab 33 000 inimest. Integreeritud tootmiskohti iseloomustab arvukate \xc3\xbcksikute tootmisliinide koospaiknemine (tootes spetsiifilisi kemikaale), mis jagavad omavahel materjalide voo. K\xc3\xb5ik tootmisliinid kasutavad \xc3\xbchist tooraine hankimist ja j\xc3\xa4\xc3\xa4tmete ressursse, mida saab kasutada ka mujal (nt aur erinevatel temperatuuridel, v\xc3\xa4\xc3\xa4velhape, s\xc3\xbcsinikoksiid). Majanduslik stiimul sellisel l\xc3\xa4henemisel on suur ressursi- ja energiat\xc3\xb5husus kogu protsessi v\xc3\xa4ltel.\n_START_SECTION_\nKeskkonnakaitse\n_START_PARAGRAPH_\nBASF on paigaldanud reoveepuhastitele filtrid, mis aitavad v\xc3\xa4hendada heitkogusid._NEWLINE_BASF-i ettev\xc3\xb5te ja Columbia \xc3\xbclikool moodustasid partnerluse edasisteks uuringuteks- keskkonnas\xc3\xb5bralike ja s\xc3\xa4\xc3\xa4stva energia allikatest. 2006. aastal andis BASF teada, et ettev\xc3\xb5ttel on tekkinud umbes 1,50 miljonit tonni j\xc3\xa4\xc3\xa4tmeid. Kuigi see arv on suur, siis viimastel aastatel on BASF n\xc3\xa4idanud paranemist, v\xc3\xa4hendades pidevalt heitmete teket.'